CELEX: 62018TN0627
Language: da
Date: 2018-10-19 00:00:00
Title: Sag T-627/18: Sag anlagt den 19. oktober 2018 — ZK mod Kommissionen

7.1.2019   
            
            
               DA
            
            
               Den Europæiske Unions Tidende
            
            
               C 4/34
            
         
      Sag anlagt den 19. oktober 2018 — ZK mod Kommissionen
      (Sag T-627/18)
      (2019/C 4/45)
      Processprog: fransk
      
         Parter
      
      
         Sagsøger: ZK (ved advokat J.-N. Louis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den bekræftende afgørelse af 1. februar 2018 fra udvælgelseskomitéen for udvælgelsesprøve EPSO/AD/323/16 om ikke at opføre sagsøgeren på listen over beståede ansøgere annulleres.
               
            
                  —
               
               
                  Om fornødent annulleres den bekræftede afgørelse af 12. december 2017 fra udvælgelseskomitéen for udvælgelsesprøven.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende dels om tilsidesættelse af artikel 30 i vedtægten for tjenestemænd i Den Europæiske Union (herefter »vedtægten«) og af artikel 3 i bilag III hertil, dels om tilsidesættelse af de regler, der regulerer tilrettelæggelsen af udvælgelsesprøverne. I denne forbindelse har sagsøgeren bl.a. gjort gældende, at han kun blev hørt af to medlemmer af udvælgelseskomitéen i løbet af hans samtaler og ikke af udvælgelseskomitéen sammensat af formanden og seks medlemmer. I øvrigt har sagsøgeren anført, at formanden alene deltog i udvælgelseskomitéens arbejder som observatør, hvilket ligeledes er i strid med vedtægtens bestemmelser.
               
            
                  2.
               
               
                  Andet anbringende om, at den i denne sag anfægtede afgørelse er behæftet med en tilsidesættelse af ligebehandlingsprincippet og af princippet om forbud mod forskelsbehandling som følge af udvælgelseskomitéens manglende stabilitet og brug af opgaverettere som forstærkning, der ikke har fulgt en specifik uddannelse som opgaveretter.